FIFA-in igrač godine

**[[FIFA]]-in igrač godine** nogometna je nagrada koja se svake godine dodjeljuje nogometašu i nogometašici koji se smatraju najboljima na svijetu, a koje biraju treneri i kapetani svjetskih reprezentacija. U procesu biranja svaki trener dobiva tri glasa vrijedna pet bodova, tri boda i jedan bod, a pobjednici su oni koji skupe najviše bodova. Muška nagrada kritizirana je zbog fokusiranja na igrače koji sudjeluju u UEFA-inoj Ligi prvaka te ignoriranja igrača iz južnoameričkog Copa Libertadoresa, koji je dao više više klupskih prvaka svijeta nego Europa. Međunarodne lige ostalih konfederacija gotovo su potpuno ignorirane.

Nagrada za nogometaše počela se dodjeljivati 1991., a za nogometašice 2001. Od osnutka nagrada, najviše je muških pobjednika bilo Brazilaca koji nastupaju u Europi, njih 8 od 18 izdanja nagrade, dok je druga nacija po uspješnosti Francuska s tri nagrade.

Najmlađi pobjednik u obje konkurencije je Ronaldo, koji ju je osvojio 1996. s 20 godina. Ponovno ju je osvajao 1997. i 2002. Marta je jedina igračica koja je osvojila nagradu četiri puta za redom, dok su Ronaldo, Ronaldinho i Mia Hamm nagradu osvajali dvije godine uzastopno. Ronaldo i Zinedine Zidane jedini su trostruki pobjednici. Najstariji pobjednik je Fabio Cannavaro koji ju je osvojio 2006. s 33 godine. Najstarija pobjednica je Hamm, koja je pobijedila 2002. s 30 godina.

## Nominacija i proces izbora
Nakon kritika iz raznih medija zbog nekih upitnih nominacija u prijašnjim godinama, FIFA je 2004. sastavila popis 35 nogometaša i 21 nogometašice s kojeg su izbornici nacionalnih reprezentacija i, prvi put, kapetani reprezentacija te predstavnici FIFPro-a (svjetske organizacije profesionalnih nogometaša) mogli birati najbolje.

Kritike muškog izbora išle su i u smjeru da nijedan igrač aktivan izvan Europe nikad nije bio nominiran za nagradu. Juan Román Riquelme jedini je igrač nominiran za nagradu koji je tijekom godine igrao za momčad izvan Europe, u Boca Juniorsima na posudbi iz Villarreala. Iako su igrači nekoliko nacionalnosti s tri kontinenta bili nominirani i osvojili nagradu, svi su igrali za europske klubove u vrijeme svoje nominacije ili pobjede.

Sugerirano je i kako su igrači aktivni u velikim neeuropskim ligama (kao što su argentinska, brazilska ili meksička liga), uglavnom preskakani u procesu nominiranja za nagradu. Brazilski su klubovi osvojili prva tri izdanja Svjetskog klupskog nogometnog prvenstva, a ipak nijedan igrač iz tih momčadi nije nominiran za igrača godine, dok su europski prvaci koje su brazilski klubovi pobijedili u posljednja dva finala imali više od pet nominiranih igrača.

## Pobjednici
### Popis muških pobjednika

#### Pobjednici po državi

** Izjednačeni rezultat*

#### Pobjednici po klubu

*Igrač je bio član kluba u drugoj polovici kalendarske godine
(***Prvi*** dio nove sezone - od kolovoza do prosinca*).*<br />
*Igrač je bio član kluba u prvoj polovici kalendarske godine (**Drugi** dio završene sezone - od siječnja do svibnja).*<br />
*Igrač se umirovio tijekom kalendarske godine pa je bio član kluba samo prvu polovicu kalendarske godine (**Drugi** dio završene sezone - od siječnja do svibnja).**'

### Popis ženskih pobjednika

#### Pobjede po državi

#### Pobjede po klubu

## Povezano
* Zlatna lopta France Footballa

## Reference

## Vanjske veze
* Službena stranica